Document ID: 32006R0018

KOMISJONI MÄÄRUS (EÜ) nr 18/2006,
6. jaanuar 2006,
millega muudetakse Euroopa Parlamendi ja nõukogu määruse (EÜ) nr 998/2003 II lisa riikide ja territooriumide loetelu suhtes
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 26. mai 2003. aasta määrust (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ, (1) eriti selle artikleid 10 ja 21,
ning arvestades järgmist:
(1)
Määruses (EÜ) nr 998/2003 sätestatakse loetelu kolmandatest riikidest ja territooriumidest, kust lemmikloomade liikumine ühendusse on lubatud tingimusel, et teatavad nõuded on täidetud.
(2)
Esialgne kolmandate riikide loetelu koostati määrusega (EÜ) nr 998/2003, mida viimati muudeti määrusega (EÜ) nr 1193/2005. Kõnealune loetelu hõlmab riike ja territooriume, kus marutaudi ei esine, ja riike, kust marutaudi levimise ohtu ühendusse nende territooriumilt pärit lemmikloomade liikumise tõttu ei peeta suuremaks kui samalaadse liikumise puhul liikmesriikide vahel.
(3)
Valgevene, Mehhiko, Rumeenia ning Trinindadi ja Tobago esitatud teabest selgub, et marutaudi levimise oht ühendusse nendest riikidest pärit lemmikloomade liikumise tõttu ei ole suurem kui samalaadse liikumise puhul liikmesriikide vahel või kolmandatest riikidest, mis on juba loetletud määruses (EÜ) nr 998/2003. Seepärast tuleks kõnelaused kolmandad riigid lisada määruses (EÜ) nr 998/2003 sätestatud riikide ja territooriumide loetellu.
(4)
Kuna Guam kuulub Ameerika Ühendriikidele, tuleks segaduste vältimiseks see eraldi välja tuua Ameerika Ühendriikide osana.
(5)
Selguse huvides tuleks määruses (EÜ) nr 998/2003 sätestatud riikide ja territooriumide loetelu tervikuna asendada.
(6)
Seepärast tuleks määrust (EÜ) nr 998/2003 vastavalt muuta.
(7)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 998/2003 II lisa asendatakse käesoleva määruse lisaga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 6. jaanuar 2006

Labels: 0
8
5
6